paragraph_text: Ibaqov unuk Kičim Kan (vladao 1563. – 1598., †1600.) odstranio je Tajbugida Edigera koji se još 1557 podredio vladarima Ruskog carstva. Kičim je bio u savezu s Uzbecima i pokušavao uvesti Islam u svoj kanat. Doveo je misionare iz Buhare. Ali nije im uspjelo istisnuti Šamanizam, iako se Kičim u tu svrhu služio i silom. 1571. odbio je, u savezu s krimskim kanatom, platiti danak Caru Ivanu IV. Međutim, njegova se država pokazala kao nedovoljno čvrsta, jer se nakon osvajanja Iskera/Sibir od strane Jermakovih Kozaka 1582. jednostavno i brzo raspala.